PATVIRTINTA

Šilalės r. Laukuvos Norberto

Norberto Vėliaus gimnazijos

direktoriaus 2017 m. gruodžio d.

įsakymu Nr.

**ŠILALĖS R. LAUKUVOS NORBERTO VĖLIAUS GIMNAZIJOS 2018-2020 METŲ STRATEGINIS PLANAS**

**I SKYRIUS**

**BENDROSIOS NUOSTATOS**

1. Šilalės r. Laukuvos Norberto Vėliaus gimnazija per praėjusį dešimtį išgyveno augimo ir plėtros laikotarpį: įkurtas daugiafunkcis centras (jame atidarytos trys ikimokyklinės grupės, yra priešmokyklinio ugdymo grupė, veikia biblioteka, skaitykla, įsikūręs moterų klubas), renovuotas sporto aikštynas, teniso kortas, sutvarkyta vaikų žaidimų aikštelė, aplinka, dalinai sutvarkytos gimnazijos vidaus bei valgyklos patalpos. Bet pastebimas mokinių mažėjimas (2015 m. – 420 mokiniai, 2016 m. – 401 mokiniai, 2017 m. – 395 mokiniai) ir mokymosi sunkumų turinčių mokinių skaičiaus didėjimas. Gimnazijoje veikia šios savivaldos: gimnazijos taryba, mokytojų taryba, metodinė taryba, mokinių taryba. Finansines funkcijas atlieka gimnazijos buhalterija.

2. Darbo grupė, apibendrinusi atliktus gimnazijos išorinės ir vidinės aplinkos analizės rezultatus, 2018–2020 m. pasiūlė strateginio plano tikslą – įgyvendinti gimnazijos viziją, veiksmingai ir nuosekliai organizuoti gimnazijos veiklą, telkti gimnazijos bendruomenę kokybiškam ugdymui ir inovacijų diegimui.

3. Strateginio plano 2018–2020 m. parengimui, direktoriaus 2016 spalio 13 d., įsakymu Nr. Į-246 buvo sudaryta darbo grupė.

4. Strateginiam planui pritarė Šilalės r. Laukuvos Norberto Vėliaus gimnazijos tarybos 2017 m. gruodžio 14 d. posėdžio protokoliniu nutarimu (protokolas Nr. T-3).

**II SKYRIUS**

**GIMNAZIJOS PRISTATYMAS**

5. Šilalės r. Laukuvos Norberto Vėliaus gimnazija įsteigta 1943 m. rugsėjo 3 d. Lietuvos vidurinio ir pedagoginio departamento direktoriaus įsakymu. 1949 m. reorganizuota į Laukuvos vidurinę mokyklą. Laukuvos gimnazija atkurta 1995 m. birželio 22 d. Lietuvos švietimo ir mokslo ministerijos kolegijos nutarimu Nr. 25 ir Šilalės rajono savivaldybės administracijos Švietimo skyriaus vedėjo 1995 m. rugsėjo 11 d. įsakymu Nr. P-30. Norberto Vėliaus vardas suteiktas Šilalės rajono savivaldybės tarybos 2000 m. birželio 22 d. sprendimu Nr. 36.

6. Šilalės r. Laukuvos Norberto Vėliaus gimnazija yra savivaldybės įstaiga, viešasis juridinis asmuo, veikiantis kaip biudžetinė įstaiga, kodas – 290329780. Gimnazija yra asignavimų valdytojas, turintis antspaudą ir sąskaitą banke. Taip pat turi autonominį patalpų šildymą, savo valgyklą, biblioteką, skaityklą. Pasitikėjimo teise gimnazija disponuoja 3,9659 m² sklypu, kuriame pastatyti keturi mokomieji korpusai (4851,11 m² ), daugiafunkcis centras, malkų sandėlis ir garažas.

7. Šilalės r. Laukuvos Norberto Vėliaus gimnazijoje 2017–2018 m. m. mokosi 395 mokiniai, dirba 46 mokytojai, visi įgiję aukštąjį išsilavinimą - 1 ekspertas, 29 metodininkai, 11 vyresniųjų mokytojų, 5 mokytojai. Gimnazijos direktorė Raimonda Kauneckienė Klaipėdos universitete įgijo švietimo vadybos magistro laipsnį ir turi II vadybinę kvalifikacinę kategoriją, direktoriaus pavaduotojai ugdymui Daliai Norkienei yra suteikta III vadybinė kvalifikacinė kategorija, direktoriaus pavaduotojas ugdymui Stasys Baubkus LKKI įgijo kūno kultūros mokytojo specialybę. Gimnazijoje dirba psichologas, socialinis pedagogas, spec. pedagogas, mokytojas padėjėjas, visuomenės sveikatos priežiūros specialistas.

8. Gimnazija turi savo himną, vėliavą, emblemą, garbės ženkliuką. 2018 m. Laukuvos lietuviškajai mokyklai – 100 metų.

**III SKYRIUS**

**SITUACIJOS ANALIZĖ**

9. Gimnazijos išorinės aplinkos analizė.

**9.1. Politiniai – teisiniai veiksniai.**

Gimnazija savo veiklą grindžia Lietuvos Respublikos konstitucija, Vaiko teisių konvencija, Lietuvos Respublikos Seimo, Vyriausybės, Švietimo ir mokslo ministerijos, Šilalės rajono savivaldybės tarybos sprendimais ir kitais teisės aktais, reglamentuojančiais mokyklų veiklą bei gimnazijos nuostatais ir metiniais veiklos planais.

**9.2. Ekonominiai veiksniai.**

Gimnazijos veikla yra finansuojama Mokinio krepšelio ir savivaldybės lėšomis. Reikšmingą vietą gimnazijos veiklos finansavime užima ir lėšos, skiriamos iš valstybės investicijų programos ir ES fondų. Mokinio krepšelio lėšų gimnazijai iš esmės pakanka, tačiau kyla grėsmė, kad dėl mažėjančio mokinių skaičiaus gali pradėti trūkti lėšų kokybiškam ugdymo procesui užtikrinti. Savivaldybės skiriamų lėšų aplinkai išlaikyti pakanka minimaliai, kadangi gimnazijos nesuremontuotų patalpų būklė yra prasta ir reikalingas kapitalinis remontas. Gimnazijos bendruomenei keliamas uždavinys ieškoti daugiau rėmėjų, galinčių 2 procentų lėšas pervesti mokyklai, pritraukti lėšų dalyvaujant įvairiuose finansuojamuose projektuose arba rasti rėmėjų, galinčių paremti materialiai.

**9.3. Socialiniai - demografiniai veiksniai.**

Demografinės problemos – emigracija, mažėjantis gimstamumas, visuomenės senėjimas – svarbiausi tiesioginiai veiksniai, darantys įtaką mokinių skaičiaus gimnazijoje pokyčiams. Triejų metų mokinių ir pirmokų skaičiai pateikti lentelėje (1 lentelė).

1 lentelė

|  |  |  |  |  |  |
| --- | --- | --- | --- | --- | --- |
| 2015–2016 m. m. | | 2016–2017 m. m. | | 2017–2018 m. m. | |
| Mokinių skaičius | Pirmokų skaičius | Mokinių skaičius | Pirmokų  skaičius | Mokinių skaičius | Pirmokų  skaičius |
| 420 | 20 | 401 | 30 | 395 | 22 |

Didėjant emigracijai bei esant mažam darbo užmokesčiui, didėja problemiškų šeimų ir rizikos grupių vaikų skaičius. Ypatingai svarbi darosi socialinė, psichologinė ir pedagoginė pagalba.

Mokinių, gavusių nemokamą maitinimą per paskutinius trejus metus (2 lentelė).

2 lentelė

|  |  |  |  |  |  |
| --- | --- | --- | --- | --- | --- |
| 2015–2016 m. m. | | 2016–2017 m. m. | | 2017–2018 m. m. | |
| Mokinių skaičius | Gavusių nemokamą maitinimą (%) | Mokinių skaičius | Gavusių nemokamą maitinimą (%) | Mokinių skaičius | Gavusių nemokamą maitinimą (%) |
| 420 | 41,38 | 401 | 34,41 | 395 | 25,31 |

Blogėja vaikų sveikatos indeksas.Labiausiai mokyklinio amžiaus vaikams būdingi regos ir komunikacijos, judesio ir padėties, lėtiniai – somatiniai ir neurologiniai, specifiniai pažinimo sutrikimai. Daugėja mokinių, turinčių intelekto sutrikimų. Tai atsiliepia mokinių mokymuisi ir mokinių mokymosi motyvacijai. Gimnazijos mokinių sveikatos rodikliai per paskutinius trejus metus (3 lentelė).

3 lentelė

|  |  |  |  |
| --- | --- | --- | --- |
| Fizinio ugdymo grupė | 2014–2015 m. m. | 2015–2016 m. m. | 2016–2017 m. m. |
| Pagrindinė | 82 | 94 | 98 |
| Parengiamoji | 15 | 4 | 1 |
| Specialioji | 1 | 1 | 1 |
| Mokiniai, atleisti nuo kūno kultūros pamokų | 1 | 0,4 | 0 |

**9.4. Technologiniai veiksniai.**

Mokytojai ir mokiniai turi visas galimybes naudotis ir naudojasi IKT pamokose. Gimnazija turi plačiajuostį internetą, administracijos kompiuteriai yra sujungti į tinklą, naudojasi elektroniniu Tamo dienynu, visos mokytojų darbo vietos kompiuterizuotos, mokiniai gerai aprūpinti kompiuteriais: 100 mokinių tenka apie 29 kompiuterius. Visose klasėse yra internetas, kompiuteris ir vaizdo projektorius. Gimnazijoje įrengtos dvi kompiuterių klasės, viena iš jų skirta ne informacinių technologijų, o kitų dalykų pamokoms vesti. Joje yra 10 stalinių, 28 planšetiniai kompiuteriai su ausinėmis, išmanioji lenta, vaizdo projektorius. Išmaniomis lentomis aprūpinti 7 kabinetai. Atnaujintas informacinių technologijų kabinetas (įsigyta 12 stacionarių kompiuterių, 15 kompiuterinių ausinių (užsienio kalboms mokytis), 11 kompiuterinių kėdžių, 1 kompiuterinis darbo stalas mokytojui, 16 vienviečių mokyklinių suolų, 2 dokumentų lentynos su durelėmis, spalvotas lazerinis spausdintuvas, 3 išoriniai diskų skaitytuvai). Kabinetuose yra 7 skaneriai, 4 dokumentų skaitytuvai, 1 skaitmeninė kamera ir 4 fotoaparatai. Tikėtina, kad naujų šiuolaikinių technologijų įsigijimas ir panaudojimas pagerins švietimo kokybę ir prieinamumą.

Gimnazijoje įrengti visi būtini specializuoti kabinetai: chemijos, fizikos, biologijos, technologijų. Yra biblioteka, skaitykla, sporto salė, treniruoklių salė, valgykla. Šiltuoju metų laiku mokiniai sportuoja atnaujintame sporto aikštyne.

Gimnazijoje įdiegtas elektroninis dienynas. Naudojamasi Mokinių ir Pedagogų registrais, Nacionalinio egzaminų centro sistema KELTAS, Švietimo valdymo sistema ŠVIS. Vykdant gimnazijos veiklos kokybės įsivertinimą naudojama IQES online Lietuva sistema. Sukurta gimnazijos internetinė svetainė, kurioje pateikiama visa informacija ir naujienos.

10. Daugėja mokinių, kurie nori įgyti vidurinį išsilavinimą. Mokymosi gimnazijos 3 klasėse motyvacijos didėjimą per pastaruosius trejus metus galime pastebėti iš lentelėje (4 lentelė) pateiktų duomenų.

4 lentelė

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 2015-2016 m. m. | | | 2016–2017 m. m. | | | 2017–2018 m. m. | | |
| Gimn.  2 kl. mok. sk. | Tęsia mokslus gimna-zijoje  % | Tęsia mokslus kitur  % | Gimn.  2 kl. moki-nių skaičius | Tęsia mokslus gimnazi-joje  % | Tęsia mokslus kitur  % | Gimn.  2 kl. moki-nių skaičius | Tęsia mokslus gim-nazijoje  % | Tęsia mokslus kitur  % |
| 48 | 75 | 25 | 35 | 77,14 | 22,86 | 38 | 84,21 | 15,79 |

11. Gimnazijoje dirbančių mokytojų amžiaus vidurkis – 46,9 metų. Tai gana jaunas, darbštus, besimokantis, siekiantis aukštesnės kvalifikacijos mokytojų kolektyvas. Vyresnių nei 55 metai mokytojų gimnazijoje dirba apie 14,9 %.

12. Visiems gimnazijos mokytojams sudaroma galimybė kelti kvalifikaciją įvairiose srityse: dalykinėje, klasių auklėtojų, psichologinėje, prevencinėje srityje. Organizuojami seminarai gimnazijoje, atsižvelgiant į aktualias rūpimas problemas, patirties trūkumus. Kvalifikacijai skirtos ir panaudotos lėšos pateiktos lentelėje (5 lentelė).

5 lentelė

|  |  |  |  |  |  |
| --- | --- | --- | --- | --- | --- |
| 2015–2016 m. m. | | 2016–2017 m. m. | | 2017–2018 m. m. | |
| Skirtos lėšos tūkst. Eur | Panaudotos seminarams % | Skirtos lėšos tūkst. Eur | Panaudotos seminarams % | Skirtos lėšos tūkst. Eur | Panaudotos seminarams % |
| 4,2 | 100 | 2,7 | 100 | 3,6 | 100 |

13. Planavimui sudaromos darbo grupės, kurios rengia projektus, pristato gimnazijos bendruomenei ir gimnazijos tarybai. Schemoje pateikiama planavimo sistema.

|  |
| --- |
| Gimnazijos strateginis planas 3 metams |

↓

|  |  |
| --- | --- |
| Gimnazijos metinis veiklos planas 1 metams | Gimnazijos ugdymo planai 2 metams (koreguojami kas metai) |

↓

|  |
| --- |
| Mėnesiniai veiklos planai |

14. Ugdymo proceso priežiūra, darbo rezultatų pristatymai ir atsiskaitymai gimnazijos bendruomenei, gimnazijos tarybai, taip pat gimnazijoje vykdomas veiklos įsivertinimas turi įtakos mokytojų darbo kokybei.

15.1. Mokymosi pasiekimai.

15.1.1. Mokymosi rezultatai:

Pagrindinio ir vidurinio ugdymo klasių mokinių pažangumas (%):

|  |  |  |  |  |
| --- | --- | --- | --- | --- |
|  |  |  |  |  |
| **Mokosi**  **Mokslo metai** | **10-9** | **8-7** | **6-4** | **Nepažangūs** |
| **2014-2015 mokslo metai** | | | | |
| 5-8 klasės | 4,4 | 15,1 | 78,8 | 2,7 |
| Gimnazijos 1-2 klasės | 3,5 | 11,8 | 82,4 | 1,2 |
| Gimnazijos 3-4 klasės | 1,1 | 23,6 | 75,3 | 0 |
| **Iš viso** | **3,1** | **16,7** | **78,7** | **1,4** |
| **2015-2016 mokslo metai** | | | | |
| 5-8 klasės | 6,9 | 25,5 | 66,6 | 1,0 |
| Gimnazijos 1-2 klasės | 2,7 | 14,9 | 78,3 | 4,1 |
| Gimnazijos 3-4 klasės | 5,1 | 21,8 | 73,1 | 0 |
| **Iš viso** | **5,1** | **21,3** | **72,0** | **1,6** |
| **2016-2017 mokslo metai** | | | | |
| 5-8 klasės | 4,8 | 22,9 | 72,4 | 0 |
| Gimnazijos 1-2 klasės | 4,8 | 14,5 | 80,6 | 1,6 |
| Gimnazijos 3-4 klasės | 7,6 | 16,7 | 77,3 | 0 |
| **Iš viso** | **5,6** | **18,9** | **76,0** | **0,4** |

15.1.2. Pagrindinio ugdymo pasiekimų patikrinimų rezultatai:

|  |  |  |  |  |  |  |  |
| --- | --- | --- | --- | --- | --- | --- | --- |
| Dalykas | Mokslo metai |  | 10 | 9 | 7 – 8 | 4 – 6 | 1 - 3 |
| Lietuvių kalba ir literatūra | 2014-2015 | PUPP | 0 | 3 | 15 | 23 | 5 |
| Metinis | 0 | 4 | 21 | 23 | 0 |
| 2015-2016 | PUPP | 1 | 1 | 15 | 18 | 1 |
| Metinis | 0 | 3 | 19 | 13 | 0 |
| 2016-2017 | PUPP | 0 | 2 | 14 | 19 | 2 |
|  | Metinis | 0 | 2 | 16 | 20 | 0 |
| Matematika | 2014-2015 | PUPP | 4 | 4 | 6 | 24 | 8 |
| Metinis | 2 | 6 | 10 | 30 | - |
| 2015-2016 | PUPP | 3 | 1 | 8 | 16 | 8 |
| Metinis | 2 | 2 | 5 | 25 | 1 |
| 2016-2017 | PUPP | 0 | 2 | 10 | 11 | 14 |
| Metinis | 0 | 0 | 9 | 28 | 1 |

15.1.3. Valstybiniai brandos egzaminai (%):

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Dalykas | Metai | Laikė | | | Neišlaikė | | | Gavo 86-100 balų | | |
| L | Š | LT | L | Š | LT | L | Š | LT |
| Lietuvių kalba ir literatūra | 2015 | 60,0 | 80,6 | 71,3 | 7,41 | 15,9 | 10,2 | 7,4 | 5,6 | 11,2 |
| 2016 | 64,1 | 73,1 | 76,1 | 20,0 | 12,6 | 10,2 | 0 | 9,3 | 10,8 |
| 2017 | 70,3 | 81,8 | 57,6 | 7,7 | 16 | 11 | 3,8 | 6,7 | 9,4 |
| Istorija | 2015 | 31,1 | 41,3 | 45,1 | 0 | 4,1 | 0,6 | 7,1 | 5,7 | 8,1 |
| 2016 | 41,0 | 39,8 | 39,1 | 0 | 1 | 1,8 | 0 | 2 | 3,7 |
| 2017 | 37,8 | 20,7 | 31,7 | 7,1 | 3 | 1,9 | 7,1 | 10,3 | 8,8 |
| Anglų kalba | 2015 | 55,6 | 71,9 | 68,9 | 0 | 0,9 | 0,3 | 4 | 13,8 | 26,8 |
| 2016 | 71,8 | 76,7 | 79,7 | 3,6 | 5,2 | 2,1 | 3,6 | 11,5 | 23,3 |
| 2017 | 70,3 | 60,8 | 64,1 | 0 | 0,5 | 1,5 | 3,6 | 4,5 | 25,4 |
| Matematika | 2015 | 48,9 | 43,8 | 48,2 | 0 | 8,5 | 9,3 | 13,6 | 9,1 | 10,9 |
| 2016 | 64,1 | 67,9 | 69,6 | 12 | 14,1 | 10,1 | 8 | 7,7 | 8,7 |
| 2017 | 78,4 | 49,3 | 56,5 | 8 | 6,9 | 5,7 | 6,89 | 12,4 | 14,2 |
| Biologija | 2015 | 20 | 40,1 | 29,4 | 0 | 9,3 | 4,3 | 11,1 | 9,3 | 16,9 |
| 2016 | 12,8 | 28,1 | 25,9 | 0 | 8,1 | 4,6 | 0 | 9,5 | 9,9 |
| 2017 | 35,1 | 23,7 | 22,1 | 0 | 1,3 | 2,2 | 7,7 | 10,3 | 13,6 |
| Geografija | 2015 | 17,8 | 33,4 | 19,2 | 0 | 3,6 | 2,2 | 0 | 0 | 3,4 |
| 2016 | 23,1 | 26,9 | 15 | 0 | 4,2 | 1,5 | 11,1 | 2,8 | 3,6 |
| 2017 | 21,6 | 23,4 | 13,4 | 0 | 0 | 1,6 | 0 | 2,6 | 3,51 |
| Fizika | 2015 | 17,8 | 21 | 10,9 | 0 | 13,6 | 4,7 | 12,5 | 3,4 | 11,8 |
| 2016 | 28,2 | 16,9 | 10,8 | 9,1 | 2,4 | 1,8 | 9,1 | 9,5 | 13 |
| 2017 | 10,8 | 8,51 | 8,24 | 0 | 10,7 | 2,5 | 0 | 0 | 7,75 |
| Chemija | 2015 | 4,4 | 6 | 9,2 | 0 | 3,7 | 3,9 | 0 | 7,4 | 10,8 |
| 2016 | 0 | 7,6 | 7,7 | 0 | 4,6 | 1,5 | 0 | 18,2 | 17,9 |
| 2017 | 5,4 | 0,42 | 5,67 | 0 | 0 | 0,9 | 50 | 20 | 21,3 |
| Informacinės technologijos | 2015 | 0 | 8,1 | 8,7 | 0 | 16,7 | 6 | 0 | 12,5 | 25,9 |
| 2016 | 5,1 | 9,6 | 8,8 | 50 | 28 | 6,8 | 0 | 8,32 | 32 |
| 2017 | 0 | 8,3 | 2414 | 0 | 17,4 | 3 | 0 | 7,4 | 4,6 |

16. Mokiniai – aktyvūs rajono, šalies ir respublikinių olimpiadų, konkursų, projektų ir akcijų dalyviai.

17. Nusistovėjo neformaliojo ugdymo kryptys ir prioritetai. Būrelių pasiūla – sporto, meno (dailės, muzikos, šokio, tradicinių kanklių, folkloro ir kt.), etnokultūrinio, tiksliųjų ir socialinių mokslų žinių gilinimo bei kitokio ugdomojo pobūdžio.

Masiškai, patraukliai ir patriotiškai pažymimos svarbiausios mūsų valstybinės šventės.

Gimnazijoje organizuojami kasmetiniai Norberto Vėliaus skaitymai „Senovės lietuvių palikimo takais bevaikštant...“. 2017 metais skaitymai buvo skirti prisiliesti prie to, kas mums svarbu ir nepamirštama, kaip buvo gimnazijai suteiktas Norberto Vėliaus vardas. Šventėje dalyvavo svečiai iš  Šiaulių, „Saulėtekio“ gimnazijos vaikų folkloro ansamblis „Vieversėlis“, vadovas A. Stankus ir Šilalės r. savivaldybės vaikų ir jaunimo folkloro ansambliai „Smuokiuka“ ir „Gers smuoks“, vadovės I. Kėblienė, J. Kažukauskienė ir I. Raudonienė. Dauguma mokinių sukosi šokio ritmu.

Gimnazija prisidėjo prie respublikinio renginio organizavimo, paminint piliakalnių ir tautinio kostiumo metus. Tądien ant Medvėgalio piliakalnio susirinko gausus būrys istorijos, archeologijos, etninės kultūros puoselėtojų iš visos Lietuvos: nuo Vilniaus iki pat Klaipėdos bei Platelių.

2017 m. gegužės 20 d. LDK Kęstučio šaulių 7-osios rinktinės Vyties kryžiaus kavalieriaus Antano Strauko 7-os kuopos jaunieji šauliai organizavo jaunųjų šaulių žygį „Tėvynės labui!” skirtą 1941-ųjų metų tremtinės, gydytojos, rašytojos, atsiminimų „Lietuviai prie Laptevų jūros“ autorės Dalios Grinkevičiūtės 90 – mečiui. Žygyje dalyvavo jaunieji šauliai iš Pajūrio, Kvėdarnos, Šilalės, Žadeikių, Pajūralio, Tauragės, Varnių. Taip pat 12 kilometrų trasą įveikti pasiryžo Šilalės skautai ir Laukuvos gimnazijos mokiniai lydimi savo tėvų. Iš viso žygyje dalyvavo daugiau nei 150 dalyvių.

Robotikos būrelio komanda „Draugai“ – dalyvavo kasmetinėse FLL (First Lego League) regioninėse ir šalies robotikos varžybose. Džiaugiamės savo rezultatais – FLL (First Lego League) projektų pristatyme laimėjo I vietą, FLL vertybių išbandyme buvo antri, lego robotų turnyre – šešti. Visą  rudenį Šilalės r. Laukuvos Norberto Vėliaus gimnazijos pradinių klasių mokiniai keliavo duonutės keliu. Projekto tikslas - išmokyti gerbti, tausoti duoną, supažindinant vaikus su duonos keliu nuo lauko iki stalo, veikloje panaudojant tautosaką, grožinę ir informacinę literatūrą iš įvairių šaltinių, meninės išraiškos priemones, ekskursijas, tyrimo metodus.

Vyksta daugybė projektinių darbų. Klasėse vaikai žiūri mokomuosius filmukus, lygindami senovinį duonos kelią su šiuolaikiniu. Vyksta edukacinės ekskursijos į Norkaičių tradicinių amatų ir etnokultūros centrą, Kretingos muziejų, Žaliūkių malūnininko sodybą (Šiauliuose), kur patys vaikai gali savo rankomis formuoti duonelės kepaliukus, juos pašauti į krosnį, o kol duonelė kepa, mokosi pažinti grūdines kultūras: miežius, kviečius, rugius, avižas. Susipažįsta su lietuvių liaudies papročiais ir tradicijomis apie duonos auginimą ir kepimą. Turi galimybę pamatyti tam reikalingus darbo įrankius ir rakandus.

Rudenį įvyko iškilmingas renovuotos sporto salės atidarymas. Renovuota, šviesi ir graži, ji ,,sukvietė“ sportininkus – mokinius, mokytojus ir svečius. Po smagaus penktokių ir aštuntokių šokio, vyko krepšinio varžybos, kur žaidė Šilalės savivaldybės komanda su gimnazijos mokinių rinktine. Po ilgos ir atkaklios kovos varžybos baigėsi lygiosiomis.

2016 m. spalio 27 d. Šilalės r. Laukuvos Norberto Vėliaus gimnazijoje suorganizuota respublikinė konferencija „Naujausi archeologiniai atradimai pietų Žemaitijoje“. Gimnazija prisidėjo prie Etnokultūrinės nakties „Mes suverpsim gijas iš dainų, šokiais išausim kelią į Maironio Dievyčio piliakalnį“, skirtą Piliakalnių ir Tautinio kostiumo metams atidaryti, Lietuvos valstybės atkūrimo šimtmečiui paminėti, organizavimo.

2017 m. birželio 19-30 d. vykdyta ir įgyvendinta mokslinė archeologinė stovykla „Vėliukai ir Stulginskiečiai archeologų šalyje“, kurios tikslas –bendradarbiaujant su KU įtraukti gabius ir besidominčius archeologija, kultūros paveldu Šilalės r. Laukuvos Norberto Vėliaus gimnazijos ir Šilalės r. Kaltinėnų Aleksandro Stulginskio gimnazijos mokinius į akademinę/edukacinę veiklą, vykdant mokslinius ir archeologinius Medvėgalio pilies kalno tyrimus.Stovyklos metu buvo siekiama išsiaiškinti mokslinių tiriamųjų darbų vertę, plėtojamas pažinimas apie archeologiją, jos ypatumais, kultūros paveldo bei kultūros vertybės sampratą, praktiškai atlikti Medvėgalio pilies kalno archeologiniai tyrimai, susipažinta su pagrindiniais kultūros vertybių tyrimo, dokumentavimo, saugojimo metodais, formuoti bendravimo ir bendradarbiavimo, socialiniai įgūdžius įvairaus amžiaus žmonių grupėje.

19. 2014 metais gautas antras mokyklinis autobusas, kurio dėka galime užtikrinti tinkamą mokinių pavėžėjimą.

20. Trijų metų finansinės veiklos analizės duomenys (pateiktoje 6 lentelėje).

6 lentelė

|  |  |  |  |  |
| --- | --- | --- | --- | --- |
| Eil.  Nr. |  | **Gautas finansavimas (tūkst. eurų)** | | |
| 2015 m. | 2016 m. | 2017 m. |
| 1. | Mokinio krepšelio vykdymas | 518,3 | 511,5 | 496,4 |
| 2. | Biudžetinių įstaigų veiklos programos vykdymui | 317,3 | 283,6 | 270,8 |
|  | **Iš viso:** | **835,6** | **795.1** | **767,2** |
| 3. | Gauta parama iš 2 % gyventojų pajamų mokesčio | 0,3 | 0,4 | 0,3 |

21. Išanalizavus trijų metų gimnazijos veiklos rezultatus, galima nustatyti gimnazijos silpnąsias ir stipriąsias veiklos puses bei atsiradusias galimybes, grėsmes.

**21.1.** **Stipriosios pusės:**

21.1.1. gimnazijoje dirba patyrę darbuotojai, kurių išsilavinimas leidžia tenkinti mokinių poreikius;

21.1.2. gimnazija yra daugumos bendruomenės renginių iniciatorė, kuriuose dalyvauja mokytojai, mokiniai ir kiti bendruomenės nariai;

21.1.3. tikslingas bendradarbiavimas su kitomis institucijomis (policija, Vaiko teisių apsaugos skyriumi, socialiniais darbuotojais, Švietimo pagalbos tarnyba ir kt.);

21.1.4. Daugelis tėvų gerai vertina vaiko savijautą gimnazijoje.

21.1.5. Pilietinis patriotinis ugdymas.

**21.2.** **Silpnosios pusės:**

21.2.1. silpna mokinių mokymosi motyvacija;

21.2.2. kiekvieno mokinio individualios pažangos stebėjimas, fiksavimas ir aptarimas;

21.2.3. pamokos planavimo tobulinimas;

21.2.4. trūksta logopedo (yra tik 0,5 etato).

**21.3.** **Galimybės:**

21.3.1. tobulinant pamokos vadybą, atsiras didesnė galimybė vesti šiuolaikines pamokas;

21.3.2. įrengiant naujas ir šiuolaikiškas edukacines erdves, pamokų organizavimo procesas taps įdomesnis ir patrauklesnis mokiniams;

21.3.3. atpažįstant gabius mokinius, atsiras galimybė ugdymo sistemos tobulinimui.

**21.4.** **Grėsmės:**

21.4.1. mažėjantis mokinių skaičius gimnazijoje;

21.4.2. didėja asocialių šeimų skaičius, tėvų išvykimas į užsienį;

21.4.3. dalis mokinių nenori žinoti savo pareigų.

**IV SKYRIUS**

**VEIKLOS STRATEGIJA**

**VIZIJA**

22. Šilalės r. Laukuvos Norberto Vėliaus gimnazija, nuolat besimokanti bendrojo ugdymo mokykla, taikydama inovatyvius mokymo metodus ir modernias technologijas sieks aukštos ugdymo kokybės ir propaguos pilietines bei tautines vertybes Laukuvos bendruomenėje.

**MISIJA**

23. Šilalės r. Laukuvos Norberto Vėliaus gimnazija, teikianti ikimokyklinį, priešmokyklinį, pradinį, pagrindinį ir vidurinį išsilavinimą, bendradarbiaudama su tėvais ugdo tvirtus dorovinius pagrindus turinčius, bendrauti ir bendradarbiauti gebančius, pilietiškai sąmoningus ir atsakingus Lietuvos piliečius.

**GIMNAZIJOS VERTYBĖS**

**Bendrystė** – esame ne konkurentai, o bendradarbiai.

**Pagarba** – priimame kiekvieną tokį, koks jis yra.

**Profesionalumas** – atsakingas požiūris į darbą, aukšta kompetencija.

**Lankstumas** – naujovių priėmimas, išlaikant tradicines formas, klaidų pripažinimas ir tobulėjimas.

**Kūrybiškumas** – ieškantis gilesnių idėjų, norintis žinoti daugiau bei išsamiau.

**24.** **Prioritetai, strateginiai tikslai ir uždaviniai:**

24.1. Ugdymo kokybės gerinimas:

24.1.1. tobulinti pamokos vadybą, kelti mokytojų kvalifikaciją, stiprinti dalykinę mokytojų kompetenciją, reikalingą šiuolaikinio gyvenimo iššūkiams priimti:

24.1.1.1.kelti mokytojų kvalifikaciją, stiprinant dalykines, klasės valdymo ir efektyvaus IKT panaudojimo mokytojų kompetencijas;

24.1.1.2.stebėti, analizuoti ir vertinti ugdymo proceso būklę, inicijuojant pokyčius ugdymo (-si) kokybei gerinti;

24.1.1.3. mokinio mokymosi asmeninės pažangos stebėjimo ir fiksavimo, rezultatų analizavimo ir panaudojimo gerinimas.

24.1.2. Ugdyti mokinių bendrąsias (komunikavimo, pažinimo, kūrybingumo, pilietinę ir kt.) esmines dalykines kompetencijas:

24.1.2.1. tobulinti mokinių lietuvių kalbos raštingumo, skaitymo bei teksto suvokimo, gamtamokslinius ir matematinius gebėjimus;

24.1.2.2. specialiųjų poreikių mokinių ugdymo kokybės gerinimas;

24.1.2.3. mokinių individualių gebėjimų ir vertybių formavimas per neformaliojo ugdymo veiklas.

24.2. Saugi, savita ir jauki gimnazijos aplinka:

24.2.1. kurti saugią, savitą ir jaukią gimnazijos aplinką:

24.2.1.1. naudoti ugdymo procese įvairių edukacinių ir virtualių aplinkų teikiamas galimybes;

24.2.1.2. gerinti gimnazijos įvaizdį, formuojant teigiamą mokinių požiūrį į gimnazijos aplinkos turtinimą ir saugojimą;

24.2.1.3. ugdyti mokinių socialines emocines kompetencijas.

24.2.2. Kurti patrauklią, modernią ugdymo ( -si) aplinką:

24.2.2.1. įrengti poilsines erdves pradinių ir vyresnių klasių mokiniams;

24.2.2.2. įrengti lauko žaidimo aikšteles.

24.3. Gimnazijos vidaus patalpų rekonstrukcija:

24.3.1. užbaigti sutvarkyti gimnazijos vidaus patalpas:

24.3.1.1. parengti investicinį projektą ir siekti gauti lėšų, kad pabaigti gimnazijos vidaus patalpų atnaujinimo darbus;

24.3.1.2. įrengti gamtos mokslų laboratoriją.

**V SKYRIUS**

**STRATEGIJOS REALIZAVIMO PRIEMONIŲ PLANAS**

|  |  |  |  |
| --- | --- | --- | --- |
| **1 PRIORITETAS**  **UGDYMO KOKYBĖS GERINIMAS** | | | |
| **1 tikslas. Tobulinti pamokos vadybą, kelti mokytojų kvalifikaciją, stiprinti dalykinę mokytojų kompetenciją, reikalingą šiuolaikinio gyvenimo iššūkiams priimti.** | | | |
| ***Uždavinys* 1.1. Kelti mokytojų kvalifikaciją, stiprinant dalykines, klasės valdymo ir efektyvaus IKT panaudojimo mokytojų kompetencijas.** | | | |
| Priemonės | Pasiekimo indikatorius | Pasiekimo  laikas | Atsakingas |
|  |  |  |  |
| Sudaryti sąlygas mokiniams gauti kokybišką ugdymą, didinti mokymo(si) patrauklumą ir efektyvumą | Kiekvieno mokinio pažangos, sudarant sąlygas įvairių ugdymosi poreikių turintiems mokiniams įsisavinti ugdymo(si) turinį, siekimas | 2018-2020 | Dalykų mokytojai, metodinė taryba,  direktorius,  direktoriaus pavaduotojai. |
| Ugdymo metodų atitinkančių ugdymo tikslus, mokinių amžių, patirtį ir galimybes, taikymas. | Visapusiškai tenkinami mokinių poreikiai. | 2018-2019 | Direktorius,  direktoriaus pavaduotojai, dalykų mokytojai, metodinė taryba, psichologas. |
| Užtikrinti ugdymo turinio įvairovę. | Patobulintas mokslinės – tiriamos veiklos, IKT pamokose taikymas, netradicinių ir atvirų pamokų, integruotų ir projektinių veiklų organizavimas. | 2019 | Metodinė taryba, dalykų mokytojai, direktorius, direktoriaus pavaduotojai ugdymui. |
| Ugdymosi aplinkų išplėtimas (muziejų, parodų, neformaliojo švietimo centrų, parkų ir t.t. aplinkų pritaikymas ugdymo procesui).  Naujų, pažangių ugdymo metodų taikymas. | Planuojamos ir įgyvendinamos mažiausiai 7-10% dalykui skirtų pamokų kitose erdvėse per mokslo metus. Tokios pamokos nurodytos teminiuose dalyko planuose ar neformaliojo švietimo programose. Per metus organizuojamas vienas renginys naujų metodų paieškai. Mokytojai dalinsis patirtimi, pritaikys pamokose. | 2018-2020 | Dalykų mokytojai, klasių vadovai |

|  |  |  |  |
| --- | --- | --- | --- |
| ***Uždavinys* 1.2.** **Stebėti, analizuoti ir vertinti ugdymo proceso būklę, inicijuojant pokyčius ugdymo (-si) kokybei gerinti.** | | | |
| Priemonės | Pasiekimo indikatorius | Pasiekimo laikas | Atsakingas |
| Analizuoti, vertinti ugdomąją veiklą, diagnozuoti ugdymo organizavimo trūkumus  ir inicijuoti ugdymo turinio ir proceso kaitą. | Parengti ir įgyvendinti trūkumų šalinimo planai, pasidalijimas gerąja patirtimi, organizuojamos išvažiuojamosios išvykos į kitas mokyklas | 2018-2020 | Metodinė taryba, direktoriaus pavaduotojai ugdymui |
| Specialiųjų poreikių mokinių ugdymo kokybės gerinimas. | Efektyvinti mokytojo, klasės vadovo, mokinio ir mokytojo padėjėjo bendradarbiavimą, skatinti gerosios patirties sklaidą. | 2018 | Direktoriaus pavaduotojai ugdymui,  klasių vadovai,  spec. pedagogai, logopedė, mokytojo padėjėjai. |
| Laiku teikti metodinę ir kitą pedagoginę pagalbą mokytojams. Atrasti ir skleisti pažangias ugdymo proceso organizavimo formas ir gerąją  praktiką. | Atvirų ir integruotų pamokų organizavimas, projektinės ir tiriamosios – mokslinės veiklos tobulinimas. | 2018-2020 | Direktoriaus pavaduotojai ugdymui, metodinė taryba |

|  |
| --- |
| ***Uždavinys* 1.3. Mokinio mokymosi asmeninės pažangos stebėjimo ir fiksavimo, rezultatų**  **analizavimo ir panaudojimo gerinimas.** |

|  |  |  |  |
| --- | --- | --- | --- |
| Priemonės | Pasiekimo indikatorius | Pasiekimo laikas | Atsakingas |
|
| Tobulinti bendrą gimnazijos mokinių pasiekimų ir pažangos vertinimo sistemą, aktyvinant mokinių dalyvavimą vertinimo procese bei skatinant mokinius įsivertinti savo pasiekimus bei pastangas. | Patobulinta mokinių pasiekimų ir pažangos vertinimo sistema. | 2018 | Direktoriaus pavaduotojas ugdymui, metodinė taryba |
| Sukurti mokinio asmeninės pažangos stebėjimo, fiksavimo, gautos informacijos analizavimo ir panaudojimo sistemą. | Parengtas mokinio individualios pažangos stebėjimo ir fiksavimo tvarkos aprašas. | 2018 | Direktoriaus pavaduotojas ugdymui, metodinė taryba |
| Tobulinti pamokos laiko planavimą, daugiau dėmesio skiriant mokinių esminių kompetencijų ugdymui. | Šiuolaikiška pamokos vadyba. | 2018-2019 | Direktoriaus pavaduotojai ugdymui, metodinė taryba |
| Stiprinti mokytojų ir tėvų bendradarbiavimą, siekiant geresnės mokymosi kokybės ir pažangos. | Bendradarbiaujant asu tėvais pagerės mokinių mokymosi pažanga. | 2018-2020 | Direktorius, direktoriaus pavaduotojai ugdymui, klasių vadovai, dalykų mokytojai |
| Įtraukti klasių vadovus į asmeninės mokinių pažangos fiksavimą, analizavimą ir vertinimą. | Su mokinių pažanga klasių vadovai supažindina mokinių tėvus, ieško būdų gerinti asmeninę mokinių pažangą. | 2018-2020 | Direktoriaus pavaduotojai ugdymui, klasių vadovai, metodinė taryba. |
| **2 tikslas. Ugdyti mokinių bendrąsias (komunikavimo, pažinimo, kūrybingumo, pilietinę ir kt. ) esmines dalykines kompetencijas.** | | | |
| **Uždavinys. 2.1. Tobulinti mokinių lietuvių kalbos raštingumo, skaitymo bei teksto suvokimo, gamtamokslinius ir matematinius gebėjimus.** | | | |

|  |  |  |  |
| --- | --- | --- | --- |
| Skatinti mokytis interpretuoti skaitomus tekstus bendradarbiaujant, diskutuoti grupėse. | Skaitymo įgūdžių ir teksto suvokimo gebėjimų tobulinimas integruojamas į dalykinį matematikos, gamtos mokslų ir socialinių mokslų turinį | 2018-2020 | Direktorius, direktoriaus pavaduotojai, dalykų mokytojai |
| Dalykinių (lietuvių kalbos raštingumo, matematinio ir gamtamokslinio raštingumo) kompetencijų ugdymo programų parengimas bei įgyvendinimas. | |  | | --- | | Parengta programa, kuri bus integruota į formalų bei neformalų švietimą  gimnazijoje. Sutarta dėl kompetencijų vertinimo sistemos bei jos fiksavimo. | | 2018-2019 | Direktorius, direktoriaus pavaduotojai, dalykų mokytojai, metodinė taryba |
| Dalykinių olimpiadų, konkursų, parodų, viktorinų organizavimas. Kūrybiškumo lavinimo dirbtuvių sukūrimas, naujų mokinių saviraiškos erdvių atsiradimas. | Gimnazijoje rengiamos lietuvių, matematikos ir kt. dalykų olimpiados, konkursai. Juose dalyvaus iki 10 proc. mokinių. Olimpiadų ir konkursų nugalėtojai aktyviai dalyvaus atitinkamose rajono olimpiadose ir konkursuose. | 2018-2020 | Dalykų mokytojai, metodinė taryba, administracija |
| Skatinti mokinius dalyvauti mokyklos pažangos pokyčiuose: organizuojant mokytojų ir mokinių mainus, projektus bei kitas veiklas. | Skleisti sėkmės istorijas, organizuoti mokyklos mokinių konferencijas. | 2018-2020 | Administracija, metodinė taryba, dalykų mokytojai, mokinių savivaldos atstovai |
| ***Uždavinys* 2.2.** **Specialiųjų poreikių mokinių ugdymo kokybės gerinimas.** | | | |
|  | | | |
| Priemonės | Pasiekimo indikatorius | Pasiekimo laikas | Atsakingas |
|
| 1. Gilinti suvokimą apie mokymosi procesą ir veiksmingiausius specialiųjų ugdymosi poreikių turinčių mokinių mokymąsi veikiančius metodus. | Atnaujintos dalykinės kompetencijos, pasidalijimas gerąja patirtimi | 2018-2019 | Direktorius, direktoriaus pavaduotojai ugdymui, švietimo pagalbos specialistai |

|  |  |  |  |
| --- | --- | --- | --- |
| Gabių mokinių poreikių tenkinimas. | Mokymas pagal išplėstinio kurso programas, mokinių dalyvavimas konkursuose, olimpiadose ir kt. Panaudoti ugdymo plano visas teikiamas galimybes. | 2018-2020 | Direktorius, direktoriaus pavaduotojai ugdymui, metodinė taryba |
| Mokinių, turinčių specialiųjų ugdymosi poreikių, pasiekimų ir pažangos vertinimas. | Atnaujinta pasiekimų ir pažangos vertinimo sistema. | 2018-2019 | Direktoriaus pavaduotojai ugdymui, metodinė taryba |
| Pasitelkti švietimo pagalbos specialistus ugdymo turiniui planuoti ir laiku koreguoti, atsižvelgiant į mokinių mokymosi pagalbos poreikius. | Švietimo pagalbos specialistų ir dalykų mokytojų bendravimas ir bendradarbiavimas. | 2018-2020 | Direktoriaus pavaduotojai ugdymui, metodinė taryba |
| Atnaujinti gabių mokinių klubo veiklą. | Atnaujinta gabių mokinių klubo veikla, mokiniai dalyvauja moksliniuose- tiriamuosiuose veiklose, olimpiadose. | 2018-2020 | Direktoriaus pavaduotojai ugdymui, metodinė taryba |
| Užtikrinti ugdymo proceso kokybę ir asmenybės ūgtį. | Teikiant tikslingą pagalbą, diegti mokiniams vertybines nuostatas, stiprinančias jų asmenybės brandą ir socialinius įgūdžius. | 2018-2020 | Direktorius, direktoriaus pavaduotojai ugdymui, švietimo pagalbos specialistai |
| Gerinti mokinių, turinčių specialiųjų ugdymosi poreikių ugdymo kokybę ir pagalbos teikimą. | Dalykų mokytojų, logopedo, mokytojo padėjėjo, specialiojo pedagogo veiklos programų įgyvendinimas. | 2018- 2020 | Direktorius, direktoriaus pavaduotojai ugdymui, švietimo pagalbos specialistai, dalykų mokytojai |
| Identifikuoti gabius mokinius klasėje. | Sukurta gabių vaikų klasėje identifikavimo sistema. | 2018-2019 | Klasių vadovai, psichologas |
| ***Uždavinys* 2.3.** **Mokinių individualių gebėjimų ir vertybių formavimas per neformaliojo ugdymo veiklas.** | | | |
|  | | | |
| Prasminga veikla, teikiant pagalbą mokiniams, diegiant vertybines nuostatas,  stiprinančias jų asmenybės brandą ir socialinius įgūdžius. | Bendri gimnazijos renginiai, išvykos, popietės, neformaliojo švietimo užsiėmimai. | 2018-2020 | Direktorius, direktoriaus pavaduotojai ugdymui, klasių vadovai, neformaliojo švietimo užsiėmimų vadovai |
| Ugdyti sveikatos stiprinimo ir aktyvaus gyvenimo būdo kultūrą. | Įgyvendintų sveikos gyvensenos renginių skaičius. Mokinių, dalyvavusių sveikos gyvensenos renginiuose, dalis. | 2018-2020 | Direktoriaus pavaduotojai ugdymui, švietimo pagalbos specialistai, neformaliojo vaikų švietimo užsiėmimų vadovai |
| Stiprinti sąmoningą mokinių elgesio ir drausmės kultūrą. | Mokinių tarpusavio santykių gerinimas klasėse | 2018-2020 | Dalykų mokytojai, klasių vadovai |
| Stiprinti mokinių pilietinės savimonės ugdymo veiksmingumą. | Ne mažiau kaip 80 proc. mokinių dalyvaus veiklose, kuriose ugdomos pilietinės savimonės stiprinimo kompetencijos. | 2018-2020 | Direktorius, direktoriaus pavaduotojai ugdymui, klasių vadovai |
| Padidinti mokyklos patrauklumą mokiniams ir jų tėvams. | Mokyklos tradicinių renginių, buriančių bendruomenę, organizavimas. Naujų, mokiniams patrauklių veiklų inicijavimas. | 2018-2020 | Direktorius, direktoriaus pavaduotojai ugdymui, klasių vadovai |
| **2 PRIORITETAS**  **Saugi, savita ir jauki gimnazijos aplinka.** | | | |
| **1 tikslas. Kurti saugią, savitą ir jaukią gimnazijos aplinką.** | | | |
| ***Uždavinys* 1.1. Naudoti ugdymo procese įvairių edukacinių ir virtualių aplinkų teikiamas galimybes.** | | | |
| Įrengti mokomąsias- poilsines erdves mokiniams ir mokytojams. | Įrengtos naujos ir papildytos edukacinės aplinkos, ugdančios loginį ir strateginį mąstymą ir skatinančios įdomesnį laisvalaikio užimtumą. | 2018-2020 | Direktorius,  direktoriaus pavaduotojai, mokytojai. |
| Įvairinti aktyvius mokymo(si) metodus diegiant į ugdymo procesą informacines ir komunikacines technologijas. | Sudarytos geresnės sąlygos moksleivių savarankiškam mokymuisi, mokymosi mokytis kompetencijos ugdymui, naudojamos naujausios IKT pamokose ir nepamokinėje veikloje. | 2018-2020 | Direktorius,  direktoriaus pavaduotojai, mokytojai. |
| Kurti estetišką mokinių poilsio aplinką. | Mokinių poilsio erdvių įrengimas. | 2018-2020 | Direktorius, direktoriaus pavaduotojas ūkio reikalams |
| Kurti funkcionalias vidines mokyklos edukacines erdves, įtraukiant mokinius į aplinkų bendrakultūrą. | Kabinetuose ir koridoriuose eksponuojami mokinių darbai. | 2018-2020   |  | | --- | |  | | Direktorius, direktoriaus pavaduotojai ugdymui, dailės ir technologijų mokytojai, pradinių klasių mokytojai. |
| |  | | --- | | Planingai atnaujinti šiuolaikinėmis IKT priemonėmis ir įranga turimą gimnazijos technologijų bazę. | | Atnaujinta gimnazijos technologinė bazė. | 2018-2020 | Direktorius, direktoriaus pavaduotojas ūkio reikalams |
| Stiprinti mokytojų kompetencijas IKT panaudojimo mokinių mokymo(si) galimybėms didinti ( E-mokykla; Ugdymo sodas ir kt.). | Galimybių kiekvienam mokiniui pamokoje patirti įvairius mokymosi būdus ir formas sudarymas. | 2018-2020 | Direktorius,  direktoriaus pavaduotojai ugdymui, mokytojai. |
| ***Uždavinys* 1.2.** **Gerinti gimnazijos įvaizdį, formuojant teigiamą mokinių požiūrį į gimnazijos aplinkos turtinimą ir saugojimą.** | | | |
|  | | | |
| Reprezentacinių  gimnazijos ženklų  naudojimas (gimnazijos vėliava, herbas, himnas, diplomai, padėkos ir kt.). | Gimnazija įgis ryškesnį savitumą ir patrauklumą, platesnį visuomenės susidomėjimą. Įgyvendinamos palankaus gimnazijos įvaizdžio formavimo strategijos. | 2018-2020 | Direktorius,  direktoriaus pavaduotojai ugdymui, klasių vadovai, dalykų mokytojai |
| Sveikatinimo akcijų organizavimas. | Stiprės gimnazijos mokinių sveikos gyvensenos praktiniai įgūdžiai. | 2018-2020 | Direktorius,  direktoriaus pavaduotojai ugdymui, klasės vadovai, mokytojai |

|  |  |  |  |
| --- | --- | --- | --- |
| Plėtoti mokinių karjeros planavimą. | Vyksta profesinio veiklinimo užsiėmimai. 85 proc. gimnazinių klasių mokinių žino profesijos pasirinkimo galimybes. | 2018-2020 | Direktoriaus pavaduotojai ugdymui, karjeros koordinatorius, klasių vadovai |
| Kurti savitą gimnazijos kultūrą. | Kiekvienos klasės tradicijų, išskirtinumo paieška ir formavimasMokytojų, mokinių ir visos gimnazijos bendruomeniškumo jausmo stiprinimas. | 2018-2020 | Direktorius,  direktoriaus pavaduotojai ugdymui, klasės auklėtojai, mokytojai |
| Vaiko gerovės komisijos darbo efektyvinimas. | Vykdomas socialinių- emocinių kompetencijų ugdymas, didelis dėmesys skiriamas mokinių pamokų lankomumui.  Mokytojai tobulins kvalifikaciją socialinio ir emocinio ugdymo srityje. | 2018-2020 | Direktoriaus pavaduotoja ugdymui, Vaiko gerovės komisija |
| Gerinti ugdymo(si) aplinką ir ją efektyviai naudoti. | Atnaujinti mokyklos patalpas bei aprūpinti jas moderniomis mokymo priemonėmis. | 2018-2020 | Direktorius, direktoriaus pavaduotojas ūkio reikalams |
| ***Uždavinys* 1.3.** **Ugdyti mokinių socialines- emocines kompetencijas.** | | | |
|  | | | |
| Ugdyti mokinių bendrąsias kompetencijas, kuriant saugią aplinką mokykloje. | Žinių, nuostatų ir įsitikinimų, susijusių su kompetencijomis, formavimas ir ugdymas. | 2018-2020 | Direktorius, direktoriaus pavaduotojai ugdymui, klasių vadovai, švietimo pagalbos specialistai |
| Diegti vertybines nuostatas, stiprinti mokinių asmenybės brandą ir socialinius įgūdžius. | Ne mažiau kaip 80 proc. bendruomenės narių palankiai vertina mokykloje vykdomą veiklą, skirtą mokinių vertybių nuostatų ugdymui ir socialinių įgūdžių formavimui. | 2018-2020 | Direktorius, direktoriaus pavaduotojai ugdymui, klasių vadovai, švietimo pagalbos specialistai, mokytojai |
| Stiprinti mokinių saugumą, sąmoningą požiūrį į mokyklos tvarką. | Saugiai besijaučiančių ir teigiamas emocijas mokykloje patiriančių mokinių dalis | 2018-2020 | Direktorius, direktoriaus pavaduotojai ugdymui, klasių vadovai, švietimo pagalbos specialistai, mokytojai |
| Saugios ir rūpinimusi grįstos aplinkos, socialinių emocinių gebėjimų lavinimas, artimesnių santykių tarp mokinių ir mokytojų kūrimas. | Mokiniai išmoksta atpažinti savo emocijas ir jas valdyti, rūpintis savimi ir kitais, kuria ir puoselėja pozityvius santykius, priima atsakingus sprendimus ir konstruktyviai sprendžia iškilusias problemas | 2018-2020 | Direktorius, direktoriaus pavaduotojai ugdymui, klasių vadovai, švietimo pagalbos specialistai, mokytojai |
| Tėvų, mokinių ir mokytojų bendradarbiavimo plėtojimas. | Gerėjantys mokinių, tėvų ir klasių auklėtojų santykiai. | 2018-2020 | Direktorius,  direktoriaus pavaduotojai ugdymui, klasės auklėtojai, mokytojai |
| Mokinių asmenybės ypatybių, nuostatų ir gebėjimų formavimas. | Dalyvavimas socialinių – emocinių kompetencijų ugdymo programose. | 2018-2019 | Direktorius, direktoriaus pavaduotoja ugdymui, švietimo pagalbos specialistai |
| |  | | --- | | **2 tikslas. Kurti patrauklią, modernią ugdymo ( -si) aplinką.** | | **Uždavinys. 2.1. Įrengti ugdymui ir poilsiui erdves pradinių klasių ir vyresniems**  **mokiniams.** | | | | |
| Įrengti interaktyvią ir gamtamokslinę klasę pradinių klasių mokiniams. | Įrengta interaktyvi ir gamtamokslinė klasė pradinių klasių mokiniams. | 2018-2019 | Direktorius,  direktoriaus pavaduotojas ūkio reikalams |
| Įrengti didžiųjų šaškių aikštelę gimnazijos kiemelyje. | Įkurta nauja edukacinė erdvė, skatinanti mokinių fizinį aktyvumą. | 2018-2019 | Direktorius,  direktoriaus pavaduotojas ūkio reikalams, technologijų mokytojai. |
| Įrengti poilsines erdves pradinių ir vyresniųjų klasių mokiniams | Įrengtos ir papildytos 2 poilsinės erdvės su sėdmaišiais, stalo žaidimais, Erdvės pritaikytos poilsiui, diskusijoms, konsultacijoms, mentorystei. | 2018-2020 | Direktorius,  direktoriaus pavaduotojas ūkio reikalams |

|  |  |  |  |
| --- | --- | --- | --- |
| ***Uždavinys* 2.2. Įrengti lauko žaidimų aikšteles.** | | | |
|  | | | |
| Pradinių klasių mokiniams įrengti lauko žaidimo aikšteles | Įkurta nauja edukacinė erdvė, skatinanti mokinių fizinį aktyvumą. | 2018 | Direktorius,  direktoriaus pavaduotojas ūkio reikalams, technologijų mokytojai |
| Vaikų fizinį aktyvumą skatinančios aplinkos kūrimas (žaidimų erdvės) | Įsigyti žaidimai, priemonės, sukurtos erdvės fiziniam aktyvumui. | 2018-2020 | Direktorius,  direktoriaus pavaduotojai, mokytojai. |
| **3 PRIORITETAS**  **Gimnazijos vidaus patalpų rekonstrukcija** | | | |
| **3 tikslas. Užbaigti sutvarkyti gimnazijos vidaus patalpas.** | | | |
| ***Uždavinys* 3.1. Parengti investicinį projektą ir siekti gauti lėšų, kad pabaigti gimnazijos vidaus patalpų atnaujinimo darbus.** | | | |
| |  |  |  |  | | --- | --- | --- | --- | | Užbaigti 5 korpuso I aukšto koridoriaus remontą. | Sutvarkytas 5 korpuso I aukšto koridorius | 2018-2020 | Direktorius, direktoriaus  pavaduotojas ūkio reikalams | | | | |
| Atlikti 4 ir 5 korpusų patalpų vidaus apdailos darbus. | Atliktas 4 ir 5 korpusų vidaus patalpų remontas. | 2018-2020 | Direktorius, direktoriaus pavaduotojas ūkio reikalams |
| Sutvarkyti II ir III laiptines. | II ir III laiptinės išklotos plytelėmis. | 2018-2020 | Direktorius, direktoriaus pavaduotojas ūkio reikalams |
| ***Uždavinys* 3.2. Įrengti gamtos mokslų laboratoriją.** | | | |
| Dabartinius chemijos ir fizikos kabinetus sujungti į vieną ir įrengti gamtos mokslų laboratoriją. | Įrengta gamtos mokslų laboratorija. | 2018-2020 | Direktorius, direktoriaus pavaduotojas ūkio reikalams |

25. Strateginio plano įgyvendinimo priežiūra vykdoma kasmet, sudarant metines veiklos programas. Strategijos įgyvendinimo rezultatai aptariami Mokytojų tarybos, Gimnazijos tarybos posėdžiuose ir mokinių tėvų susirinkimuose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Šilalės r. Laukuvos Norberto Vėliaus gimnazijos tarybos

2017 m. gruodžio 14 d. protokoliniu nutarimu

PRITARTA

Šilalės rajono savivaldybės administracijos

direktoriaus 2017 m. gruodžio 18 d.

įsakymu Nr. DĮV-1704